રાજકોટના રેસકોર્સ ગ્રાઉન્ડમાં પહેલી આંતરરષ્ટ્રીય વન-ડે મેચ ૭ ઓક્ટોબર, ૧૯૮૬ના રોજ ભારત અને ઓસ્ટ્રેલિયા વચ્ચે રમાઈ હતી. ત્યારથી અત્યાર સુધીમાં ૧૪ આંતરરાષ્ટ્રીય વન-ડે મેચો રમાઈ છે. ૧૯૩૪માં જામ રણજીના નામે રણજી ટ્રોફીની મેચો રમાવાની શરૂઆત થઈ ત્યારથી રપ૦થી વધુ મેચો સૌરાષ્ટ્ર રમી ચૂક્યું છે. એ સમયે સૌરાષ્ટ્રમાંથી નવાનગર (જામનગર એક સમયે નવાનગર તરીકે ઓળખાતું હતું) અને વેસ્ટર્ન ઈન્ડિયા ક્રિકેટ એસોસિયેશન (વિસ્કા)ના નામે બે ટીમો રમતી. ૧૯પ૦ના અરસામાં સૌરાષ્ટ્ર ક્રિકેટ એસોસિયેશનના નામે રણજી ટ્રોફીમાં ટીમ ઉતારવાની શરૂઆત થઈ હતી.